L-attur Malti Fabian Scerri De Carlo, li hu magħruf għall-karattru ta' Gawdenz, ilu jieħu ritratt ta' bintu, Kelly, kull nhar ta' Ħadd mill-ġurnata li twieldet. Din it-tradizzjoni akkumulat ftit inqas minn 1,000 ritratt, li ngħaqdu f'filmat li ġie ppubblikat minn Lovin' Malta. Kif ġie rrapurtat fuq Lovin' Malta, anke wara li Kelly titlaq mid-dar, Fabian jippjana li jżomm din it-tradizzjoni peress li huwa l-mod tiegħu kif jiżgura li ma jitbedux minn xulxin. Fil-fatt, Fabian jagħmel l-istess ħaġa mat-tifel tiegħu Kyle. Kelly xtaqet tagħti lura lil missierha f'Jum il-Missier billi żżid messaġġ fit-tmiem tal-filmat. "Grazzi talli kelli l-aqwa mudell possibbli li stajt ittamajt li jkolli. Jien vera nammira l-impenn u d-determinazzjoni tiegħek, u jiddispjaċini li jien għandi t-tendenza li nagħmilha daqsxejn diffiċli kultant, speċjalment meta nkun barra minn Malta jew inkella xi sleepover, imma int qatt tlift nhar ta' Ħadd, lanqas darba, anke jekk kien ifisser li tistennieni sa nofsillejl, " qalet Kelly. "Jaf ma naqblux il-ħin kollu, imma aħna familja u jien grata għal dan. Inħobbok. Dan l-album se nżommu għażiż għal dejjem." Nicole hija tfajla mimlija enerġija u kurzità dwar x'kapaċi joffri l-univers. Meta ma tkunx qed taqra xi ktieb jew tlieta, issibha mqajma sat-tlieta ta' filgħodu tħares lejn il-pjaneti u l-kostellazjonijiet u tikteb fid-djarju tagħha. Toħduhiex bi kbira biex filli tarawha hawn, u filli tarawha li spontanjament ħarbet fuq xi avventura f'pajjiż ieħor! Stejjer popolari Il-Familjari Kollha Ta' Fabrizio Faniello Kburin Bil-Bidu Ta' Ħajja Ġdida - X'Kien Dan Il-Bidu? "Lanqas Differenza Ma Nagħmel Bejn Chad u T-Tfal tiegħi" - Daniel B'Messaġġ B'Saħħtu Fuq TVAM Il-Professur Charmaine Gauci B'Dehra Differenti - Tassew Impressjonanti! "Ma Nafx Kif Hawn Nies Għadhom Jibagħtu Hekk" - Valentina Rossi